Page last updated at 14:10 GMT, Tuesday, 19 June 2012 15:10 UK
Please turn on JavaScript. Media requires JavaScript to play. Galwodd ACau ar y gweinidog i annog y llywodraeth am ddatganiad pellach ar wasanaethau plant yn Sir Benfro.Bu Arweinydd y Ty Jane Hutt yn ateb ceisiadau'r aelodau am ddatganiadau a dadleuon ar gyfer y dyfodol, ar 19 Mehefin 2012. Galwodd AC Llafur Joyce Watson ac AC Plaid Cymru yng Nghanolbarth a Gorllewin Cymru Simon Thomas ar y gweinidog am ddatganiad ynglyn â'r diweddaraf ar wasanaethau plant yn y sir. Mae adroddiad sy'n datgelu methiannau'r cyngor ynglyn â honiadau o gam-drin plant a ddisgrifiwyd fel rhai "cythryblus tu hwnt" gan gomisiynydd plant Cymru. Cododd Simon Thomas AC ei bryderon fod y datblygiadau i drefniadau plant yn Sir Benfro yn llawer rhy araf. Dywedodd Jane Hutt fod yr aelodau wedi cael eu hysbysu am yr hyn a oedd yn digwydd a chyhoeddodd y byddai datganiad arall yn cael ei wneud gan y dirprwy weinidog plant cyn hir. Fe wnaeth ACau hefyd alw ar y gweinidog am ddatganiad gan lywodraeth Cymru ynglyn â'r cynllun canser a gafodd ei gyhoeddi yr wythnos ddiwethaf. Mynegodd Arweinydd y Democratiaid Rhyddfrydol Kirsty Williams ac Arweinydd y Ceidwadwyr eu pryder nad oedd y cynulliad wedi cael amser i drafod y mater yn ystod y cyfarfod llawn. Fe wnaeth Ms Hutt hefyd ateb ceisiadau am ddatganiadau ar Gynghrair Henoed Cymru a gwasanaethau awtistiaeth yng Nghymru. Darllenwch hwn yn Saesneg.